**Procedură CNIPMMR pentru selecția de asistenți judiciari**

**CONSILIUL NATIONAL AL INTREPRINDERILOR PRIVATE MICI SI MIJLOCII DIN ROMANIA** aplică prezenta procedura în vederea selectării asistenților judiciari propuși de partea patronală în cadrul tribunalelor județene, respectiv Tribunalul Municipiului București.

**Condiții de eligibilitate a candidaturii:**

1. au cetăţenia română, domiciliul în România şi capacitate deplină de exerciţiu;
2. sunt licenţiați în drept;
3. nu au antecedente penale, nu au cazier fiscal şi se bucură de o bună reputaţie;
4. cunosc limba română;
5. sunt apți, din punct de vedere medical şi psihologic, pentru exercitarea funcţiei;
6. au vechime în funcţii juridice de cel puţin 5 ani;
7. să aibă domiciliul sau reşedinţa în localitatea în care îşi are sediul tribunalul pentru care candidează;

**Dosarul de candidatură va conține:**

1. Scrisoarea de intenție care să conțină declarația expresă de voință, instanța pentru care își depune candidatura și ce îl califică pentru a fi desemnat ca asistent judiciar;
2. CV-ul care sa contina experiența relevantă în domeniu;
3. Copie de pe certificatul de naştere şi certificatul de căsătorie (dacă este cazul);
4. Copie de pe cartea de identitate;
5. Diploma de licență din care să rezulte că au absolvit studii juridice;
6. Adeverință de vechime din care să rezulte că au cel puțin 5 ani vechime de muncă în funcții juridice;
7. Cazier judiciar;
8. Cazier fiscal;
9. Recomandarea din partea organizației patronale teritoriale (patronat județean/federație regională) membră a CNIPMMR, în a cărei rază teritorială se află postul de asistent judiciar pentru care se depune candidatura;

**Modalitati de comunicare a dosarului de candidatura:**

* personal/posta/curier la sediul CNIPMMR din Bucuresti, piata Walter Maracineanu nr.1-3, et. 1, sector 1.

**Selecția candidaților**

Persoanele ce urmează să fie propuse de CNIPMMR pentru posturile de asistenți judiciari din cadrul tribunalelor județene/Tribunalul București vor fi selectate de către o comisie constituita la nivelul CNIPMMR, din 3 membri, în baza dosarelor de candidatură depuse.

Criteriile de departajare a candidaților sunt:

|  |  |  |
| --- | --- | --- |
| Nr. crt. | Criterii | Punctaj |
| 1 | Experiență relevantă în domeniul legislației muncii | 2 puncte |
| 2 | Experiență relevantă în ceea ce privește activitatea organizațiilor patronale | 2 puncte |
| 3 | Vechimea în funcții juridice |  |
| < 10 ani experiență în funcții juridice | 2 puncte |
| ≥ 10 ani experiență în funcții juridice | 4 puncte |
| 4 | Recomandarea din partea organizației patronale teritoriale (patronat județean/federație regională) membră a CNIPMMR, în a cărei rază teritorială se află postul de asistent judiciar pentru care se depune candidatura | 2 puncte |

Prezenta procedură va fi publicată pe site-ul CNIPMMR și va fi diseminată membrilor prin email.